- Mohamed Salah, o nouă bornă istorică la Liverpool
- "Cormoranii", patru goluri în şapte minute cu Sparta Praga
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Mohamed Salah a atins o nouă bornă istorică la Liverpool, în duelul cu Sparta Praga, din optimile Europa League. "Cormoranii" au făcut show în debutul partidei şi au marcat de patru ori, în nu mai puţin de şapte minute.
Liverpool s-a impus categoric şi în tur, cu scorul de 5-1, astfel că returul este doar o formalitate pentru trupa lui Jurgen Klopp.
Mohamed Salah, o nouă bornă istorică la Liverpool
Cel care a deschis scorul în duelul retur cu Sparta Praga a fost Darwin Nunez. Atacantul a punctat în minutul şapte, iar la un minut distanţă, şi-a trecut numele pe tabelă şi Bobby Clark, un mijlocaş de 19 ani.
Ulterior, în minutul 10, Mohamed Salah a reuşit să marcheze. Prin golul marcat în poarta lui Sparta Praga, egipteanul a ajuns la 20 de reuşite în acest sezon, în toate competiţiile.
Astfel, Mo Salah a devenit primul jucător din istoria de 132 de ani a lui Liverpool care marchează cel puţin 20 de goluri per sezon, în şapte stagiuni consecutive. În primul său sezon pe Anfield, 2017/2018, egipteanul a punctat de 44 de ori, în următorul sezon de 27, iar în sezonul 2019/2020 de 23 de ori.
De asemenea, în sezonul 2020/2021, starul egiptean a punctat de 31 de ori, la fel ca şi în următorul sezon. În precedenta stagiune, Mo Salah a marcat 30 de goluri, în toate competiţiile.
Mohamed Salah is the first player in Liverpool's 131-year history to score 20+ goals across all competitions in SEVEN consecutive seasons.
Seven-season wonder of the world. 👑 pic.twitter.com/dNLLF0OwnB
— Squawka (@Squawka) March 14, 2024
Golul patru al lui Liverpool, din meciul cu Sparta Praga, a fost marcat de Cody Gakpo, din pasa aceluiaşi Mohamed Salah.
"Cormoranii" au marcat astfel cele patru goluri, din prima repriză a duelului de pe Anfield, în nu mai puţin de şase minute şi 55 de secunde.
Reacţia fabuloasă a lui Jurgen Klopp, după meciul tur cu Sparta Praga
Jurgen Klopp a venit cu un răspuns fabulos după ce Liverpool s-a distrat cu Sparta Praga. Tehnicianul "cormoranilor" a amuzat pe toată lumea, la conferința de presă.
La conferința de presă de la finalul partidei dintre Liverpool și Sparta Praga, un jurnalist prezent în sală l-a întrebat pe Jurgen Klopp dacă a fost impresionat de un jucător al adversarilor.
Întrebarea acestuia a fost cu subînțeles, jurnalistul dorind să afle dacă Liverpool ar dori să transfere vreun jucător de la Sparta. Răspunsul lui Jurgen Klopp a amuzat pe toată lumea prezentă în sala de conferință.
"(n.r. V-a impresionat vreun jucător de la Sparta Praga?) La vară mă retrag! Sau ce? Vreți să îl iau cu mine în vacanță?", a fost răspunsul tehnicianului de la Liverpool.
Jurgen Klopp i-a anunțat pe oficialii de pe Anfield că va pleca de la Liverpool la finalul acestui sezon. A ajuns pe banca "cormoranilor" în anul 2015, iar, până în momentul de față i-a pregătit pe britanici în 474 de partide.